CELEX: 62012CN0139
Language: et
Date: 2012-03-19 00:00:00
Title: Kohtuasi C-139/12: Eelotsusetaotlus, mille on esitanud Tribunal Supremo (Hispaania) 19. märtsil 2012 — Caixa d'Estalvis i Pensions de Barcelona versus Generalidad de Cataluña

16.6.2012   
            
            
               ET
            
            
               Euroopa Liidu Teataja
            
            
               C 174/16
            
         Eelotsusetaotlus, mille on esitanud Tribunal Supremo (Hispaania) 19. märtsil 2012 — Caixa d'Estalvis i Pensions de Barcelona versus Generalidad de Cataluña
   (Kohtuasi C-139/12)
   2012/C 174/24
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kassatsioonkaebuse esitaja: Caixa d’Estalvis i Pensions de Barcelona
   
      Vastustaja: Generalidad de Cataluña
   
      Eelotsuse küsimused
   
   
               1.
            
            
               Kas nõukogu 17. mai 1977. aasta kuues direktiivi 77/388/EMÜ (1) (praegu 28. novembri 2006. aasta direktiiv 2006/1[1]2/EÜ) artikli 13 B osa punkti d alapunkt 5 kohustab maksustama eranditult käibemaksuga maksukohustuslase aktsiate müügitehingud, millega kaasneb kinnisvara omandamine, võttes arvesse sellistele väärtpaberitele kehtestatud erandit, mis annavad nende omanikule kinnisasja või selle osa omandi- või valdusõiguse de jure või de facto?
            
         
               2.
            
            
               Kas nõukogu 17. mai 1977. aasta kuuenda direktiiviga 77/388/EMÜ on kooskõlas selline õigusnorm nagu Hispaania väärtpaberituru seadus 24/1988, mis maksustab enamusosaluse omandamise äriühingus, mille vara moodustab peamiselt kinnisvara, käibemaksust erineva kaudse maksuga, mida nimetatakse varade üleandmise maksuks, jättes sealjuures tähelepanuta asjaolu, kas tehingus osalejad on ettevõtjad või mitte; arvestades seega, et kinnisvara otsesel üleandmisel aktsiate või osade asemel tuleks tehingu suhtes kohaldada käibemaksu?
            
         
               3.
            
            
               Kas EÜ asutamislepingu artikliga [43] (nüüd ELTL artikkel 49) tagatud asutamisvabaduse ja artikliga 56 (nüüd ELTL artikkel 63) reguleeritud kapitali vaba liikumise põhimõtetega on kooskõlas selline siseriiklik õigusnorm nagu seda on 28. juuli 1988. aasta Hispaania väärtpaberituru seaduse artikkel 108 seaduse 18/1991 lisasättest 12a tulenevas redaktsioonis, mille kohaselt maksustatakse enamusosaluse omandamine äriühingutes, mille vara moodustab peamiselt Hispaanias paiknev kinnisvara, ja seda kõike laskmata tõendada, et äriühingul, milles kontrollosalus omandatakse, on toimiv majandustegevus?
            
         
      (1)  17. mai 1977, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).